ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 ก.ค. 2558

สรุปภาวะตลาดภาคเช้า : SET ยื้อที่จุดต่ำเดิม – SET อ่อนเปลี้ยปรับตัวลงต่อ ด้วยตลาดยังหาปัจจัยหนุนไม่เจอ รวมถึงเงินบาทที่อ่อนค่าต่อเนื่อง เชิญชวนให้ฝรั่งขายหุ้นที่เหลืออยู่ในมือ ด้านแนวโน้มราคาลงทดสอบจุดต่ำเดิม 1433 จุด และพยายามยื้อโดยกลับมาฟื้นตัว มาปิดตลาดที่ 1440.94 จุด -3.72 จุด ด้วยมูลค่าซื้อขาย 1.5 หมื่นลบ. กลุ่มหลักแบงก์ และพลังงานกดดันตลาด ปิดลบ -0.4% และ -0.3% ตามลำดับ ส่วน ICT ทรงตัว ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: หากกลับมายืนเหนือ 1445 จุดได้ จะเป็นสัญญาณที่ดีขึ้น มิฉะนั้นการพยายามฟื้นตัวจากจุดต่ำเดิมที่ 1433 จุด เท่ากับสูญเปล่า และแนวโน้มดัชนีจะปรับลงต่อ โดยมีแนวรับถัดไปที่ 1420 จุด ด้านประเด็นสำคัญสัปดาห์หน้า ติดตามผลประชุมเฟด (28-29 ก.ค.) ซึ่งอาจกระตุ้นแรงขายใน SET เพื่อป้องกันความเสี่ยงก่อนผลประชุมในช่วงต้นสัปดาห์ กลยุทธ์ นักลงทุนรอแบ่งซื้ออีกครั้งที่แนวรับ 1420 จุด ส่วนการเก็งกำไรเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณทางเทคนิค ได้แก่ FORTH (รับ 7.95 ต้าน 8.50 Cut 7.70) และ TGCI (รับ 3.54 ต้าน 3.90 Cut 3.40)
 